Վանաձորում վերջին օրերին հացի գնի՝ 30 դրամով թանկացումը շարունակում է մնալ քննարկվող թիվ 1 թեման: Հացի գնի թանկացման խնդրով նախ հաց արտադրող խոշոր կառույցների հետ հանդիպեց Վանաձորի քաղաքապետ Մամիկոն Ասլանյանը: Հանդիպման ընթացքում տնտեսվարողները պատճառաբանեցին, թե գնագոյացումը ժամանակի հրամայական է, եւ որ իրենք տարիներ շարունակ պարզապես վնասով են աշխատել. «Փռատերերերն ասում են, որ դա հացի բնական գնագոյացման ընթացք է, էժան են աշխատել 2015թ-ից այս կողմ, մենք առաջարկեցինք համատեղ մոնիտորինգ անել, ինչպես նաեւ 10 օր հետո կրկին հանդիպել, առաջարկվել է որոշակի զիջումներ անել»,-ասաց Մամիկոն Ասլանյանը՝ չբացառելով, որ հացի գնի թանկացման հետ կապված առաջիկայում հարցը նաեւ ավագանու քննարկմանը կդրվի: